open-index/open-wikipedia-markdown huggingface dataset:
Slender Man (film)

***Slender Man*** er en amerikansk skrekkfilm fra 2018 regissert av Sylvain White, etter et manus skrevet av David Birke. Hovedrollene spilles av Joey King, Julia Goldani Telles, Taylor Richardson, Jaz Sinclair og Annalise Basso. Filmen hadde premiere i USA i august 2018.

## Handling
I en liten by i Massachusetts forsøker de fire vennene Wren, Hallie Knudsen, Chloe og Katie Jensen å tilkalle Slender Man. En uke senere forsvinner Katie, og de tre andre jentene går hjem til henne for å lete etter mulige ledetråder. De tre oppdager at Katie var veldig interessert i det okkulte og at hun hadde vært i kontakt - over internett - med en annen jente som fortalte henne hvordan hun kunne komme i kontakt med Slender Man. Katie, som var misfornøyd med å bo alene sammen med sin alkoholiserte far, ønsket at Slender Man skulle ta henne med seg. Etter å ha snakket med den samme jenta som Katie hadde kontaktet, bestemmer de tre jentene seg for å ta kontakt med Slender Man selv - i et forsøk på å få Katie tilbake i bytte mot noe de elsker.

Wren tar med seg keramikk han hadde lagd selv, Chloe tar med seg et fotografi av henne og faren hennes før han døde. Hallie tar med seg et teppe som tilhører lillesøsteren Lizzie, laget av bestemoren deres. Wren, som har forsket på Slender Man-mytologien, advarer Hallie og Chloe mot å åpne øynene deres i kontakt med Slender Man - for da kan de dø eller bli sprø. Chloe får panikk, åpner øynene og står ansikt til ansikt med Slender Man. En stund senere kommer Slender Man inn i Chloes hjem, og driver henne til galskap. Snart får Lizzie, Hallies yngre søster, et stort panikk-anfall og blir sendt til sykehus - hvor hun blir bedøvet. Hallie oppdager at Wren hadde forsøkt å komme i kontakt med Slender Man en gang til, ved hjelp av Lizzie.

Når Hallie konfronterer Wren med hva hun hadde gjort mot søsteren hennes, forteller Wren at ofrene de hadde forsøkt å gi til Slender Man ikke var nok for ham. Slender Man ønsker seg nå alle tre jentene, og han kommer aldri til å stoppe før han har fått tak i alle tre. Plutselig går vinduet i stykker, og Wren blir tatt av Slender Man. Hallie, som innser at den eneste måten å redde Lizzie på er å gi seg selv til Slender Man, velger å ofre seg selv for å få lillesøsteren sin tilbake.

## Skuespillere
* Joey King som Wren
* Julia Goldani Telles som Hallie Knudsen
* Jaz Sinclair som Chloe
* Annalise Basso som Katie Jensen
* Alex Fitzalan som Tom, kjæresten til Hallie
* Taylor Richardson som Lizzie Knudsen, Hallies yngre søster
* Javier Botet som Slender Man
* Kevin Chapman som Mr. Jensen, faren til Katie.
* Jessica Blank som Mrs. Knudsen, moren til Hallie og Lizzie.
* Michael Reilly Burke som Mr. Knudsen, faren til Hallie og Lizzie

## Referanser


## Eksterne lenker
*
Ron Burton

**Ronald E. Burton** (født 25. juli 1936 i Springfield i Ohio, død 13. september 2003 i Framingham i Massachusetts) var en amerikansk fotballspiller som spilte for Boston Patriots i American Football League (AFL). Han var en enstemmig All-American running back på Northwestern University, og er innlemmet i både Northwestern Hall of Fame og College Football Hall of Fame.

## Spillerkarriere
### Northwestern Wildcats
Burton var en stjernespiller på Ara Parseghians Northwestern Wildcats mot slutten av 1950-tallet. Han ble utnevnt all-Big Ten i 1958 og 1959 samt All-American i 1959, og innen han forlot universitetet hadde han slått skolerekordene for flest poeng i en karriere (130), flest poeng i en sesong (76) og flest touchdowns i en karriere (21). Burton ledet laget i yards i 1957, 1958 og 1959. Han var #10 i avstemningen for Heisman-troféet i 1959.

### Boston Patriots
Burton var Boston Patriots’ første draft pick i American Football League noensinne i 1960. Han var også den første Patriots-spilleren til å løpe for over 100 yards i en kamp med 127 mot Denver Broncos den 23. oktober 1960, og var også den første til å oppnå flere milepæler og prestasjoner for Patriots. En 91-yard touchdown return på et mislykket field goal i 1962 er fremdeles en Patriots-rekord. Han hadde 1 009 yards totalt i 1962, og spilte en stor rolle i Patriots’ backfield fra 1960 ut 1965.

## Privatliv
Sønnene hans er Ron Burton Jr., director of community relations for Boston Red Sox, Paul Burton, en reporter for WBZ-TV og Steve Burton, sportsredatktør for WBZ-TV i Boston som ofte er en gjest på WEEI-FM. Barnebarnet Veronica spiller basketball for Dallas Wings i Women's National Basketball Association (WNBA).

Burton døde av benmargskreft i 2003.

## Se også
* Liste over spillere i American Football League

## Referanser


## Eksterne lenker
* Ron Burton Training Village
Museumsdorf Niedersulz

**Museumsdorf Niedersulz** er et friluftsmuseum i Østerrike som viser tradisjonelle bygninger og arkitektur fra distriktet Weinviertel. Det ligger i landsbyen Sulz im Weinviertel, omtrent 45&nbsp;km nord for  Wien i provinsen Niederösterreich. 

Landsbymuseet i Niedersulz er det største friluftsmuseet i Niederösterreich og ble grunnlagt i 1979. Museet består av 80 historiske bygninger fra hele regionen.

Landsbymuseet er formet som en "rekke-landsby"; landsbyens gårder ligger inn mot en landsbygate. Dette er en tradisjonell form for bosetting som går tilbake til år 1000. Husene langs landsbygaten er rektangulære i form og består av en boenhet, fjøs og stall, et avlangt skur og et uthus som også avgrenser baksiden av eiendommen.

På museet foregår det demonstrasjoner av tradisjonelle håndverk og husflidsteknikker. Husdyr er det også på museumsområdet.  

## Landsbyens hustyper
* *Streckhof*: Dette er landsbyens opprinnelige hustype, et langt, rett hus. Gavlsiden av huset vender mot gaten. Rommene ligger ved siden av hverandre under ett tak.
* *Zwerchhof*: Et L-formet hus type. Et hus av Streckhof-type med en tilstøtende rad med boder for husdyr.
* *Doppelhakenhof*: U-formet grunnplan , en videreutvikling fra Zwerchhof. Et stort skur er festet til raden med boder, og skaper En U-formet planløsning.
* *Kleinhäuslerhaus*: Lite hus, bolig for lavere sosiale lag i samfunnet. 

## Referanse


## Eksterne lenker
* Friluftsmuseet Niedersulz
Andrea Victoria Høgstmyr

**Andrea Victoria Høgstmyr** (født **Gunnar Bjørnå Høgstmyr**; 1987) er en norsk forfatter og vokalist i black metal-bandet Maskinskog. Høgstmyr identifiserer seg som ikke-binær og beskriver sin kjønnsidentitet som «gul». Hen debuterte med den dystopiske romanen *Gi meg et sverd* på Gyldendal forlag i 2011, og fulgte opp med boka *Hermanubistan* på forlaget Stålen Musikk & Event i 2021.

## Referanser


## Eksterne lenker
*
Faun-Ardèche Classic 2023

**Faun-Ardèche Classic 2023** var et endags sykkelritt i Guilherand-Granges i Frankrike. Rittet var for mannlige, profesjonelle syklister, og var en del av UCI ProSeries 2023.

Rittet ble vunnet av Julian Alaphilippe.

## Lag

## Resultater

## Startliste

## Referanser


## Eksterne lenker
*
*
Ski-VM 2023 – 5 kilometer fri teknikk kvinner kvalifisering

**Kvalifisering 5 kilometer fri teknikk kvinner** under Ski-VM 2023 ble arrangert 22. februar 2023. De 10 beste kvalifiserte seg for å kunne starte på 10km og 30km senere i mesterskapet.

## Resultater

## Eksterne lenker
* Offisiell resultatliste
Kathrine Kühl

**Kathrine Møller Kühl** (født 2003) er en dansk fotballspiller som spiller for den italienske klubben AS Roma og det danske landslaget.

## Referanser


## Eksterne lenker

*
Naďa Urbánková

**Naďa Urbánková**, opprinnelig **Naděžda Balabánová** (født 30. juni 1939 i Nová Paka i Riksprotektoratet Böhmen-Mähren, død 3. februar 2023 i Praha i Tsjekkia) var en tsjekkisk sangerinne og skuespillerinne.

## Liv og virke
### Bakgrunn
Hun var født i Nová Paka men vokste opp i Borovnička. Hun fullførte sykepleierutdannelse ve Høyere medisinske skole i Trutnov.

### Teater
Etter noe erfaring som amatørskuespiller hadde hun sin profesjonelle scenedebut i 1959 i teateret i Pardubice. Etter å ha giftet seg med skuespilleren Karel Urbánek flyttet hun til Praha, og arbeidet på Laterna magika-teateret og var del av  CSSPT (*Československý státní soubor písní a tanců*).

Urbánková fikk sitt gjennombrudd i 1964, da hun innledet et tiårig virke i Semafor-teaterets scenekompani, og hadde filmdebut i den fremgangsrike musicalen *[[Kdyby tisíc klarinetů]]*. I 1960- og 1970-årene opptrådte hun i *[[Ostře sledované vlaky]]*, *[[Skřivánci na niti]]* og *[[Na samotě u lesa]]*. 

Som sangerinne hadde hun slegere som «Závidím» (den tsjekkiske versjon av «Il ragazzo della via Gluck») og «"Drahý můj» (tsjekkisk versjon av «A Dear John Letter»), i duett med Jiří Grossmann. Senere var hun del av Jiří Brabec country beat band. 

Fra 1972 van hun fem Zlatý slavík-kåringer på rad.

Naďa Urbánková døde 3. februar 2023 i Praha av komplikasjoner av kreft og covid-19, i en alder av 83 år.

## Referanser


## Eksterne lenker
*
Geir Varvik

**Geir Varvik** (født 1958) er en norsk politiker. Han er ordfører i Storfjord kommune fra 2019. Han representerer Høyre.

Han har vært medlem av Storfjord kommunestyre og Troms fylkesting i flere perioder.

Han har også vært vararepresentant til Stortinget for Troms; Varvik møtte i ti dager på tinget i løpet av perioden 1985–1989.

Han eide og drev i mange år bensinstasjon med verksted i Skibotn.

## Referanser
Sandefjord Arbeiderparti

**Sandefjord Arbeiderparti** er Arbeiderpartiets lokallag i Sandefjord. Sandefjord Arbeiderlag ble stiftet i 1901 og umiddelbart tilsluttet Arbeiderpartiet. Da lederne i arbeiderlaget flyttet til gamle Sandar kommune i 1905, ble navnet endret til Sandeherred Arbeiderparti. I 1906 ble det borgerlige Sandefjord Arbeidersamfunn tatt over av sosialdemokrater og lagene slo seg sammen til Sandefjord og Sandeherred Arbeiderparti. Siden sammenslåingen av kommunene Sandar og Sandefjord i 1968, har lokallaget hett Sandefjord Arbeiderparti.

Sandefjord Arbeiderparti har hatt ordføreren i Sandefjord i to korte perioder i henholdsvis Sandar og Sandefjord: Kristoffer Kalleberg (1958-1959) i Sandar og Egil Christensen (1993-1994) i Sandefjord. Under sammenslåingen av kommunene Sandefjord, Stokke og Andebu i 2020, slo lokallagene i de tre kommunene seg sammen til Sandefjord Arbeiderparti. Leder fra og med 2023 er Jens Christian Vik.

## Referanser
Michael B. Olsen

**Michael Bernt Olsen** (født 4. desember 1875, død 29. juni 1941) var en norsk redaktør, emissær og organisasjonsmann fra Bergen. 

Han var redaktør for avholdsorganet *Den 7de Juni* fra 1906 til 1907 og i *[[Inntrøndelagen]]* fra 1909 til 1912. Fra 1914 til 1919 var han generalsekretær for Blå Kors Norge. I 1920 var han kretssekretær for Vest-Opplands krets av Norges Kristelige Ungdomsforbund og fra 1921 til 1937 var han kretssekretær for Buskerud krets av Norges Kristelige Ungdomsforbund. Han var bosatt i Hokksund og var en periode leder for Øvre Eiker Venstre og for Haugs menighetsråd.

## Referanser
Norge under Ski-VM 2021

**[[Norge]]** deltok under Ski-VM 2021 fra 24 februar til 7. mars 2021 i Oberstdorf i Tyskland.

## Medaljevinnere (ufullstendig)

## Referanser
Johan Hegvik

**Johan Hegvik** (1869–1939) var gårdbruker på gården Ervika i Bjugn i Trøndelag, og ordfører i Bjugn kommune i årene 1923–1926 og 1932–1934. Han representerte Venstre, men også lokale lister som *Ytre Bjugn liste*. Han var sønn av Johan Arnt Hegvik, mangeårig ordfører i Bjugn og i Stjørna.

Han giftet seg med Olise Kvam (1878-1943), og overtok i 1897 gården Ervika etter svigerfaren Ole Kvam. Gården var en av de største i kommunen. I 1913 solgte han gården og bygde eiendommen Fredheim på ei tomt fra gården. Ekteparet var barnløse, men hadde fostersønnen Haakon Odinsen.

Hegvik var også styreformann i Ørland og Bjugn Telefonsamlag, og styremedlem i Furunes meieri. Han var dertil ulønnet organist i Bjugn kirke, og «spiller orgelet for sin fornøielses skyld og har derfor ingen løn.» Han døde brått under en befaring med telefonsamlaget.
## Referanser
Ir Ganim

**Ir Ganim** (hebraisk: עיר גנים) er et nabolag sørvest i Jerusalem, som grenser til Kiryat Menachem.
## Historie
Planleggingen av Ir Ganim begynte i 1953. Den ble tegnet for en befolkning på 8.000-10.000 nye immigranter på 1577 dunam land. De første 500 boenhetene ble bygget av Rassco-selskapet med en høyere byggestandard enn andre nye innvandrerbydeler. Hvert hjem hadde en privat hage.

Ir Ganim Aleph ble etablert i 1957. Før de flyttet til Ir Ganim hadde de fleste av innbyggerne bodd i maabarot (transitleirer). Noe av landet var eid av Det jødiske nasjonalfond og resten ble gitt av Israel Lands Administration.
## Demografi
Befolkningen i Ir Ganim er mangfoldig, med både innfødte israelere og innvandrere fra Etiopia og Russland. Det regnes som et fattig nabolag, men har rikere deler, som *Ir Ganim Aleph*, med utsikt over Judeafjellene. Kibbutz Reisheet, en urban kibbutz, ligger i Ir Ganim..

## Seksjoner og gater
Nabolaget er delt inn i tre seksjoner: *Ir Ganim Aleph*, mellom Mexico Road og Halamit Road, vest for dalen som skiller det fra Kiryat Hayovel. *Ir Ganim Bet* ligger mellom Panama, Dahomey, Halamit og Avivit Roads; og Ir Ganim Gimmel grenser til Costa Rica Road. Mange av gatene er oppkalt etter land i Latin-Amerika som stemte for opprettelsen av staten Israel i 1948. Andre er oppkalt etter markblomster.
## Offentlige institusjoner
Ir Ganim har sitt eget bibliotek og deler et samfunnssenter (matnas) med Kiryat Menachem.
## Nahal Lavan
Lavandalen ligger mellom Ir Ganim og Givat Massuah i øst og Moshav Ora i vest. Dalen inneholder elvehodet til Nahal Sifan, stedet for Ha-Rogem i den andre tempelperiode, olivenpresser, vanncisterner og vakttårn, og ruinene av en gammel bosetning nær Ein Lavan-kilden.

## Referanser
Nordby Bruks Elektrisitetsverk

**Nordby Bruks Elektrisitetsverk** var et vannkraftverk i Rælingen kommune.

Det ligger på Nes ved Øyeren. Fallhøyden var 90 meter fra Myrdammen.

Nordby bruk og teglverk har en lang historie siden 1600-tallet. Den siste bedriften startet i 1901 og ble nedlagt i 1965.

Kraftverket ble tatt i bruk i 1915 og nedlagt i 1958.

## Referanser


## Kilder
* issuu: Opplev fordums kraftproduksjon i Nordbydalen
* Teglverk.no: Nordby bruk og teglverk
Einar Furunes

**Einar Furunes** (1895–1987) var løytnant i hæren, gårdbruker på gården vestre Furunes i Bjugn i Trøndelag, og ordfører i Bjugn kommune i årene 1935–1941 og igjen etter freden i 1945.

Han deltok i Slaget om Narvik våren 1940. Senere under krigen ble han arrestert 16. august 1943 som en del av Aktion Polarkreis, og satt i tyske fangeleirer til frigjøringen: Grune, Schildberg og Luckenwalde. Ved freden i maidagene 1945 ble Gustav Hyllmark utnevnt av den midlertidige fylkesmannen til midlertidig ordfører i Bjugn. Etter at Furunes kom hjem fra krigsfangenskap, overtok han ordførervervet.

Han var styreformann i Bjugn handelssamlag og styremedlem i Bjugn Sparekasse, og var aktiv i skytterlaget.

## Referanser
Scleropterus

***Scleropterus*** er en slekt av små, runde, mer eller mindre skjellkledte snutebiller. 

## Utseende
Små (ofte 2 – 3&nbsp;mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

## Levevis
Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster.
Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn. 

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[småsnutebiller]], [[Ceutorhynchinae]]** Gistel, 1856
******* Stammen **[[Scleropterini]]** Schultze, 1902
******** Slekten ***Scleropterus*** Schönherr, 1825
********* *[[Scleropterus antoni]]* Korotyaev, 2008
********* *[[Scleropterus berezovskii]]* Korotyaev, 1992
********* *[[Scleropterus carpathicus]]* Brancsik
********* *[[Scleropterus gibbipennis]]* Apfelbeck, 1928
********* *[[Scleropterus klausnizeri]]* Bajtenov, 1983
********* *[[Scleropterus noesskei]]* Apfelbeck, 1928
********* *[[Scleropterus offensus]]* Boheman, 1837
********* *[[Scleropterus rubi]]* Korotyaev, 1980
********* *[[Scleropterus serratus]]* (E.F.Germar, 1823)
********* *[[Scleropterus sinensis]]* Korotyaev, 1992
********* *[[Scleropterus verecundus]]* Faust, 1890

## Referanser




## Litteratur

## Eksterne lenker
*
Hvordan jeg lærte å elske kvinnen

***Hvordan jeg lærte å elske kvinnen*** (italiensk: *Come imparai ad amare le donne*, fransk: *Comment j'ai appris à aimer les femmes*, tysk: *Das gewisse Etwas der Frauen*) er en filmkomedie fra 1966 regissert av Luciano Salce. Filmen var en internasjonal samproduksjon mellom Frankrike, Vest-Tyskland, Italia og ble dubbet til en rekke språk.

## Handling
Faren til Roberto Monti (spilt av Robert Hoffmann) drev en pensjonatskole for unge piker. Etter farens død tar Roberto over skolen. Elevene er en broket forsamling av en rekke ulike nasjonaliteter, og det er nesten ikke grenser for hvilke utfordringer Roberto møter på i sin nye jobb.

## Rolleliste
* Robert Hoffmann: Roberto Monti
* Michèle Mercier: Dr. Francesca Marcos
* Nadja Tiller: Baronesse Laura
* Elsa Martinelli: Monica, rallykjøreren
* Anita Ekberg: Margaret Joyce
* Zarah Leander: Olga
* Romina Power: Irene
* Orchidea De Santis: Angelina
* Sonja Romanoff: Andrea
* Erica Schramm: Betty
* Gigi Ballista: Sir Archibald
* Heinz Erhardt: Marcel Schüssel
* Gianrico Tedeschi: internatsdirektøren

## Referanser


## Eksterne lenker
*
Torbjørn Sikkeland

**Torbjørn Sikkeland** (1923–2014) fra Varteig var en norsk fysiker og professor.

Han ble cand.real. i kjemi med Odd Hassel som veileder i 1952, dr.philos i kjernefysikk ved Universitetet i Oslo i 1966  med avhandlingen «Fission of nuclei at high exitation and spin».

Fra 1953 var han forsker ved Institutt for atomenergi, til han i 1956 fikk stipend for å dra til Berkeley, hvor han ble med i gruppen til Glenn T. Seaborg. Denne gruppen arbeidet med transuraner, og Sikkeland regnes som en av oppdagerne av 102 nobelium og 103 lawrencium.

Sikkeland var professor i eksperimentalfysikk ved NTH fra 1969 til 1993.
 
## Referanser
Hurum prestegjeld

**Hurum prestegjeld** var et prestegjeld tilhørende Lier prosti i Tunsberg bispedømme i Den norske kirke. Det omfattet Hurum kommune i Buskerud fylke, og hovedkirken var Hurum kirke.

Hurum prestegjeld og dets sogn er nå en del av Asker kirkelige fellesråd underlagt Asker prosti og Oslo bispedømme.

## Historikk

*Húðrimar sókn* (norrønt) har sin opprinnelse fra kristningen av landet. I middelalderen og tidlig etterreformatorisk tid kjennes bare en kirke, *Hofs Mariakirkja á Huðrheimum*.

### Prestegjeldet

Hurum prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Etter reformasjonen var St. Nikolai kirke i Svelvik anneks til Hurum, og i Povel Huitfeldts Stiftsbok fra 1574-77 omtales følgende kirker i *Hudrum Sogenn*:
* Hoff Hoffuidt Kierke
* Strøm Annex

### Nyere tid

Hudrum prestegjeld dannet grunnlaget for Hudrum formannskapsdistrikt opprettet i 1837.

Ved kgl.res. av 5. april 1848 ble Strømmens Annex til Hurum overført fra Jarlsberg til Drammen prosti, begge i Christiania stift.Ved kgl.res. av 2. mars 1861 ble Strømm sogn utskilt fra Hurum som eget sognekall.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Hurum
* Filtvet
* Holmsbu

## Referanser
The Boys (album)

:*Denne artikkelen handler om Girls' Generation-albumet «The Boys». For andre betydninger, se [[The Boys]].*

**«The Boys»** er det tredje koreanske musikkalbumet med Girls' Generation, utgitt 19. oktober 2011 av SM Entertainment.

Albumet fikk god kritikk da det ble sluppet. Det ble en kommersiell suksess i Sør-Korea, der det nådde toppen av Gaon Album Chart som landets bestselgende album i 2011.

## Sporliste

# «The Boys»
# «Telephathy»
# «Say Yes»
# «Trick»
# «How Great Is Your Love»
# «My J»
# «Oscar»
# «Top Secret»
# «Lazy Girl»
# «Sunflower»
# «Vitamin»
# «Mr. Taxi» (koreansk versjon)

## Referanser
Abe Cohen

**Abraham Cohen** (født 1933, død 2001) var en guard i amerikansk fotball som spilte én sesong for Boston Patriots i American Football League (AFL). Han ble draftet av New York Giants i 26. runde av NFLs draft i 1955. Cohen spilte college football på University of Tennessee at Chattanooga. Cohen spilte også for Hamilton Tiger-Cats i Canadian Football League (CFL).

## College
Cohen spilte for Chattanooga Moccasins fra 1954 til 1955. Han drev også med bryting for Moccasins og vant Southern Intercollegiate Wrestling Association-tittelen i vektklassen 190 pund i 1954. Cohen vanr deretter tittelen innen tungvekt i 1955 og 1956. Han ble innlemmet i UTC Athletics Hall of Fame i 1990.

## Profesjonell karriere
Cohen ble valgt av New York Giants i National Football League (NFL) som nummer 308 totalt i NFLs draft i 1955. Han spilte senere for Fort Hood i Shrimp Bowl i 1957. I 1958 og 1959 spilte han for Hamilton Tiger-Cats i Canadian Football League (CFL). Cohen signerte kontrakt med Boston Patriots i American Football League (AFL) i juni 1960 og spilte fjorten kamper for laget i 1960-sesongen.

## Referanser


## Eksterne lenker
*Just Sports Stats
XQc

**Félix Lengyel**, bedre kjent som **xQc**, tidligere kjent som **xQcOW**, er en kanadisk Twitch-strømmer og tidligere e-sportutøver. Han spilte *[[Overwatch]]* for Dallas Fuel i 2018, men ble utvist fra laget i løpet av sesongen. Han spilte også for Team Canada mellom 2017 og 2019.

Etter e-sportkarrieren hans gikk han over til å strømme på Twitch fulltid. Til tross for å ha blitt bannlyst fra plattformen flere ganger, var han strømmeren med flest visninger i både 2020 og 2021.

## Referanser


## Eksterne lenker
* 
*
Fredrik Fodstad

**Fredrik Gerardo Fodstad** (født 2001) er en norsk-colombiansk langrennsløper fra Eidsvoll, som tidligere representerte Eidsvold Værks Skiklub og nå representerer Lillehammer Skiklub.

Fodstad deltok under U23-VM på ski 2022 på Lygnasæter, med en 55.-plass på den klassiske 15-kilometeren og 59.-plass på sprinten. Han deltok også i Norgesmesterskapet på ski 2022, både under del 1 i Harstad og del 2 på Lygnasæter.

9. desember 2022 fikk Fodstad sin verdenscupdebut under verdenscupen i langrenn 2022/23 på Beitostølen, der han endte på 64.-plass i klassisk sprint.

Han deltok for Colombia under Ski-VM 2023 i Planica, hvor han kvalifiserte seg til 15-kilometeren med en 7.-plass i kvalifiseringen.

Han representerte Colombia under Vinter-OL 2026 i Italia, der han ble nummer 69 på 20 km skiathlon og nummer 83 i kvalifiseringen på sprinten, slik at han ikke gikk videre til neste runde. På 10 km fristil ble han nummer 101, og nummer 53 på femmila.

Fodstad er adoptert fra Colombia og hans søster, , driver også med langrenn.

## Referanser


## Eksterne lenker
* 
*
The Boys (sang)

:*Denne artikkelen handler om Girls' Generation-sangen «The Boys». For andre betydninger, se [[The Boys]].*

«**The Boys**» er en sang innspilt av Girls' Generation og utgitt av SM Entertainment den 18. oktober 2011 på gruppens tredje koreanske studioalbum, *[[The Boys (album)|The Boys]]*. Den første framvisningen av låta skjedde i programmet Music Bank på KBS TV den 21. oktober 2011. Den ble utgitt som maxisingel i andre land enn Korea den 20. desember 2011. Maxisingelen inneholdt flere remixer, blant annet en acapella-versjon, og en remix med Snoop Dogg. Sangen er komponert og arrangert av Teddy Riley, Kim Taesung, Dominic Rodriguez og Richard Garcia. Den koreanske teksten er skrevet av Yoo Young-jin.

Ifølge HelloKpop er sangen er en av de fire tempofylte sangene som utgjør kjernen av albumet, og blant dem den mest dristige. I juni 2024 nådde musikkvideoen til låta 300 millioner views på Youtube. Den var på det tidspunktet den andre sangen fra Girls' Generation som hadde nådd så mange views.

Frasen «Bring the boys out» gjentas 21 ganger i refrenget. Låten beskrives av Eun-Young Jung i boka *The Korean Wave: Korean Media Go Global (2013)* som uttrykt av kvinner som er trygge på sin tiltrekningskraft og liker oppmerksomhet.
## Referanser


## Litteratur
* 
* 

## Eksterne lenker
*
Dick Christy

**Richard Joseph Christy** (født 24. november 1935 i Philadelphia i Pennsylvania, død 8. juli 1966 i Chester i Pennsylvania) var en amerikansk fotballspiller.

På St. James High School ble Christy utnevnt til All-Scholastic førstelag to ganger av Philadelphia Bulletin (1952 & 1953). Han ledet også skolelaget til Philadelphia City Football Championship i 1953. Christy var en solid halfback da han spilte for North Carolina State University (NC State) fra 1955 til 1957, og ledet dem blant annet til en Atlantic Coast Conference-tittel som senior i 1957. Med ligatittelen på linjen i sesongfinalen stod Dick Christy for alle lagets 29 poeng da de slo University of South Carolina 29–26 for å sikre mesterskapet. Christy sikret de siste poengene med et field goal, som var kampens siste play. Etter 1957-sesongen ble Christy valgt til All-ACC førstelag og var også valgt til All-American førstelag av AP og UP. Han ble også utnevnt til ACC Player of the Year i 1957 og ACC Athlete of the Year i 1957–58. Trøyenummeret hans, #40, ble pensjonert av NC State i 1997.

Christy ble valgt av Green Bay Packers i tredje runde av NFLs draft i 1958 (#27 totalt). Etter å ha pådratt seg en skade i Colleg All-Star-kampen i midten av august ble han byttet til Pittsburgh Steelers før sesongstart. Han spilte senere i den nye American Football League. Christy var en AFL All-Star for New York Titans (senere Jets) i 1962. Jets kuttet ham i september 1964. I mars 1966 ble han den første spilleren signert av Wilmington Clippers i Atlantic Coast Football League.

Christy døde i en bilulykke i 1966, 30 år gammel. Han ble inkludert i ACC Silver Anniversary Team i 1978. NC State opprettet en Dick Christy Award som hedrer de beste spillerne i kamper mot Sør-Carolina. I 2016 bel Christy innlemmet i NC State Athletic Hall of Fame.

## Referanser


## Eksterne lenker
* 
*
Talpiot

**Talpiot** (hebraisk תַּלְפִּיּוֹת‎ ) er en forstadsnabolag sørøst i Jerusalem. Dette nabolaget vest i byen, sammen med nabolaget Rechavia, er fremfor alt kjent som en eksklusiv velstående forstad med viktige israelske tenkere, forskere, politikere og kulturarbeidere.
## Historie
I 1921 presenterte Bauhaus-arkitekten og byplanleggeren Richard Kauffmann planer for en hageforstad for Jerusalem som omfattet rundt 800 hus. Jødisk bosetting i området Talpiot begynte i 1922. 

Navnet *Talpiot* er fra et vers i Høysangen: «Din hals er som Davids-tårnet, bygd til våpenhus.» (Høys 4,4). Ifølge rabbinske kilder viser Talpiot til Tempelet.

Etter Hebronmassakren i 1929 ble de første bosetterne evakuert fra Talpiot, men senere vendte de tilbake.  

Da britene forlot Jerusalem i mai 1948, lanserte en Haganah-brigade Operation Kilshon («høygaffel») for å innta sikkerhetssoner som britene hadde behersket, for bedre å kunne forsvare Jerusalem fra angrrep fra den arabiske legion. Britenes tidligere leir i Talpiot, Allenbyleiren, var et av strategiske punkter som ble inntatt under operasjonen.

På slutten av 1930-tallet var det en internatskole for barne- og ungdomsaliyah med tyske barn i Nord-Talpiot.]

Etter den israelsk-arabiske krig i 1948 grenset Talpiot først direkte mot Jordan, som annekterte Vestbredden og Øst-Jerusalem i 1950 som nye landsdeler. Etter Seksdagerskrigen i 1967 økte boligutviklingen og antall innbyggere på stedet, områder som tidligere var erklært av FN som ingenmannsland ble bebygd, og det ble også utviklet et industriområde.

## Gravfunn
I 1980 ble den såkalte Talpiotgraven oppdaget, som ble omdiskutert heftig. En tolkning av en innskrift i funnet, eller en feiltolkning, var at her var blant annet beinene til «Jesus, sønn av Josef» (*Yeshua bar Yehosef*) blitt gravlagt.

I 1990 ble det funnet et gravsted fra det 1. århundre f.Kr. i Talpiot. Dette funnet er av noen forskere blitt antatt som mulig familiegrav for Kaifas-klanen. Det ble også funnet andre gravplasser, noe som bidro til en mer detaljert analyse av gamle jødiske gravskikker.

## Dødsulykke
Den 24. mai 2001, under en bryllupsfest med rundt 600 gjester, kollapset tredje etasje i en bygning (en tidligere fabrikkbygning som hadde blitt omgjort til en stor bryllupsmottakelseshall kalt «Versailles») i Talpiot. Det døde 23, og mer enn 300 ble skadet, noen alvorlig. Årsaken var en kombinasjon av designfeil, bestikkelser og feil gjort ved byggingen. Dette var til da den dødeligste katastrofe som ikke var våpenrelatert i Israel.

## Den amerikanske ambassade
President Donald Trump hadde allerede i sin valgkamp aktet å skulle flytte den amerikanske ambassade fra Tel Aviv til Jerusalem. Den ble lagt til nabolaget Talpiot.  Den 14. mai 2018 ble den nye amerikanske ambassade symbolsk høytidelig åpnet.

## Referanser
Ski-VM 2023 – Hopp normalbakke kvinner kvalifisering

**Kvalifisering Hopp normalbakke kvinner** under Ski-VM 2023 ble arrangert 22. februar 2023. De 40 beste kvalifiserte seg for å kunne starte i selve rennet 23 februar.

## Resultater

## Eksterne lenker
* Offisiell resultatliste
Ras Khamis

**Ras Khamis** er et nabolag i Øst-Jerusalem.  I 2007 ble Israels barriere på Vestbredden bygget slik at den avskar Ras Khamis fra resten av Øst-Jerusalem da den stod ferdig i 2010.  Nabolagets eneste tilgang til resten av Jerusalem er ved et eneste *checkpoint*.  Som følge av dette ble i 2012 kommunale tjenester som byplanlegging, tjenester, politi ogbrannvern, og søppelavhenting, innstilt for dette og andre nabolag som havnet i samme slags mellomsonesituasjon.  Men ettersom Israel fortsatt opprettholdt at dette var israelsk statsområde, fikk de heller ikke kommunale tjenester fra Den palestinske selvstyremyndigheten heller.

Mange høyhus er blitt bygd i Ras Khamis, som per 2014 ble anslått å ha 20.000 innbyggere. Disse er ikke godkjente av noen byplaninstans, og trues med rivning.

## Referanser
Frankrike under Ski-VM 2021

**[[Frankrike]]** deltok under Ski-VM 2021 fra 24. februar til 7. mars 2021 i Oberstdorf i Tyskland.

## Medaljevinnere

## Referanser
Frankrike under Ski-VM 2019

**[[Frankrike]]** deltok under Ski-VM 2019 fra 20 februar til 3. mars 2019 i Seefeld i Østerrike.

## Medaljevinnere

## Referanser
Sylling prestegjeld

**Sylling prestegjeld** var et prestegjeld tilhørende Lier prosti i Tunsberg bispedømme i Den norske kirke. Det omfattet Sylling og Sjåstad sogn i Lier kommune i Buskerud fylke, og hovedkirken var Sylling kirke.

Sylling prestegjeld og dets sogn er nå en del av Lier kirkelige fellesråd underlagt Lier prosti.

## Historikk

*Syllyngadalr sókn* (norrønt) har sin opprinnelse fra kristningen av landet. Sylling antas å være lagt under Lier prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved Kronprinsreg. res. av 26. oktober 1956 ble Sylling og Sjåstad sokn skilt ut fra Lier prestegjeld som eget sognekall, gjeldende fra 1. januar 1957.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Sylling
* Sjåstad

## Referanser
Sophie Elise tester Norge

***Sophie Elise tester Norge*** er en norsk dokumentarserie som ble utgitt på TV&nbsp;2 Sumo høsten 2019.

Programleder Sophie Elise setter fokus på temaer som abort, eldreomsorg og klima.

## Referanser


## Eksterne lenker
*
Dagur Benediktsson

**Dagur Benediktsson** (født 1998) er en islandsk langrennsløper som representerer Skíðafélag Ísfirðinga.

## Karriere
Han representerte Island under Vinter-OL for ungdom 2016 på Lillehammer.

Benediktsson deltok for landet sitt under Ski-VM 2019, Ski-VM 2021 og Ski-VM 2023.

2. april 2022 kom han på 2.-plass bak Snorri Einarsson i challengerrennet Fossavatnsgangan på Ísafjörður under Ski Classics 2021/22 – for andre året på rad.

## Privatliv
Han er sønn av den islandske mesteren i langrenn og islandske landslagsspilleren i fotball; Stella Hjaltadóttir.

## Referanser


## Eksterne lenker
*
En tango for deg

***En tango for deg*** (originaltittel: *Ein Tango für Dich*) er en tysk musikalsk komedie fra 1930 regissert av Géza von Bolváry og med Willi Forst, Fee Malten og Paul Otto i hovedrollene.

## Medvirkende
* Willi Forst - Jimmy Bolt, ein unberühmter Jazzsänger
* Fee Malten - Mady Smith
* Paul Otto - Maxim Merblanc, ein berühmter Jazzsänger
* Oskar Karlweis - Flooch, Impresario
* Aenne Goerling - Varieté-Direktorin, genannt 'der Lindwurm'
* Ernő Verebes - Alfonso di Bei Juanos, Tangokapellmeister
* Paul Vincenti - Mac Lioth, Jazzkapellmeister
* Mathilde Sussin - Pensionatvorsteherin
* Edith Hermann-Roeder - Tänzerin
* Tibor Halmay - Tänzer
* Juan Llossas - Tango-Kapellmeister
* Lewis Ruth - Kapellmeister

## Referanser


## Eksterne lenker
*
Pilar Forlag

**Pilar Forlag AS** var et norsk forlag som utgav sakprosabøker. Forlaget ble stiftet i 2015 av Magnus Rønningen og Jonas Forsang.

Etter at investoren Petter Stordalen i 2018 gikk inn med en betydelig egenkapital i forlaget ble det underlagt Strawberry Publishing.

## Eksterne lenker
*
Liu Qi

**Liu Qi** er navnet til flere personer:

* Liu Qi (politiker), kinesisk politiker (f. 1942)
* Liu Qi (skihopper), kinesisk skihopper (f. 1996)
Alpesøte

**Alpesøte** (*Gentiana acaulis*) er en flerårig urt i søterotfamilien.

Den er 5–20 cm høy med tuet vekst. Den har som regel flere stengler som er opprette fra en grunnstilt bladrosett. Blomstene er trompetformede, 40–60 mm lange og sitter enkeltvis i enden av stengelen. Kronrøret er blått med sterkt grønne flekker i svelget, noe skiller arten fra den ellers ganske like *[[Gentiana clusii]]*. En annen forskjell er at begertennene er innsnevret og kortere enn halve kronrøret. Blomstringstida er mai–august.

Alpesøte vokser på sur jord i fjellbeiter og -enger 800–3000 moh. Den er utbredt i Karpatene, nord på Balkan, Alpene, Appenninene, Jurafjellene, Cevennene, Pyreneene, De kantabriske fjell og De iberiske fjell. 

Denne planten dyrkes ofte i hager.

## Litteratur
* 
* 
* 
* 

## Eksterne lenker

*
Conoderes

***Conoderes*** er en slekt av biller i familien snutebiller (Curculionidae).. Slekten omfatter bare én kjent art.

## Utseende
Små (2 – 7&nbsp;mm) snutebiller, kroppsformen varierer fra kort og bred til langstrakt. Undersiden er vanligvis mer hvelvet enn oversiden. Kroppen er mørk på grunnfarge, men har ofte et mønster av lyse skjell. **Hodet** er forholdsvis lite, med meget store fasettøyne som dekker det meste av oversiden. Snuten er temmelig lang og slank, i noen tilfeller lengre enn resten av kroppen. Den kan foldes inntil kroppen i en fure mellom framhoftene og holdes vanligvis nedover- eller bakoverbøyd. Antennene er knebøyde og sitter festet på snutens ytre halvdel. **Brystskjoldet** (pronotum) er smalere enn dekkvingene, med rundede sider, omtrent så bredt som langt. Hannene hos noen arter har et par fremoverrettede pigger på brystet som de bruker i kamp om hunnene. **Dekkvingene** har fine punktstriper, mangler vanligvis markerte "skuldre". **Beina** er vanligvis korte og kraftige, men hos noen hanner er de sterkt forlenget. Frambeina er ofte modifisert, enten kraftigere eller lengre enn de andre. Lårene er tykke, spindelformede, og har ofte en kraftig tann på undersiden.

## Levevis
For de fleste av de tropiske artene er lite kjent om biologien, men disse billene ser ut til å være tallrike i trekronesjiktet i tropisk regnskog. Man finner ofte billene på død ved og løvverk. Det er kjent at larvene kan utvikle seg i død ved, i bladstilker (på tropiske planter med store blader, blant annet slekten *[[Cecropia]]*), som bladminerere og i frø. Noen få arter er kjent som skadedgjørere, blant annet på bomull. Hos noen arter kjemper hannene om hunnene, de har da gjerne spesielle strukturer (spydlignende pigger, lange bein) som de bruker i denne kampen. Et uvanlig trekk er at de voksne billene av noen arter er svært kjappe og løper rundt på en måte som minner om enkelte fluer. Det vanlige hos snutebiller er at de voksne billene er ganske trege.

## Utbredelse
Arten lever i Sør-Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[sandsnutebiller]]**, Conoderinae    (= Zygopinae)
******* Stammen **[[Conoderini]]** Schönherr, 1833
******** Slekten ***Conoderes*** Schönherr, 1833 (ikke van Dyke, 1929)- én art:
********* *[[Conoderes albidus]]* Schönherr, 1833 - Sør-Afrika
********* *[[Conoderes amplicollis]]* (Schönherr, 1817) - usikkert om denne hører til her

## Referanser




## Eksterne lenker
*
Jim Colclough

**James Michael Colclough** (født 31. mars 1936 i Medford i Massachusetts, død 16. mai 2004 i Boston i Massachusetts) var en end i amerikansk fotball som spilte for Boston Patriots i American Football League (AFL).

Colclough spilte college football på Boston College. Etter dette spilte han én sesong for Montreal Alouettes i Canadian Football League (11 kamper i 1959) og var en av de originale spillerne for Boston Patriot i den første sesongen av American Football League i 1960. Colclough tok imot ti touchdownpasninger og hadde 21,7 yards per mottakelse i 1962 og sikret dermed en plass i det årets American Football League All-Star Game. Han ble også inkludert i Boston Patriots All-Decade 1960s Team.

Colclough hadde totalt 283 mottakelser for 5 001 yards og 39 touchdowns for Bostn Patriots mellom 1960 og 1968. Som end løp han ballen fire ganger for 51 yards og hadde to løp på 16 yards i løpet av 1961-sesongen.

På slutten av 1960-tallet stiftet Colclough nattklubben Bachelors III med NHL-stjernen Derek Sanderson og Joe Namath.

Colclough var hovedtrener for Boston State College i 1978 og 1979. Han døde 16. mai 20024påi Massachusetts General Hospital i Boston.

## Referanser
Jim Crawford

**James Lee Crawford** (født 26. august 1935 i Greybull i Wyoming, død 10. juni 2018 i Coleman i Oklahoma) var en profesjonell amerikansk fotballspiller som spilte fem sesonger som running back for Boston Patriots. Han løp for 1 078 yards og tok imot pasninger for 501 yards i løpet av fem år.

## Referanser
Lauren James

**Lauren James** (født 2001) er en engelsk fotballspiller som spiller for Chelsea og det engelske landslaget.

## Referanser


## Eksterne lenker
*
Saeta

**Saeta** (spansk; fra latin: *sagitta* «pil») er en sangform med religiøs tematikk som er knyttet til Kristi lidelseshistorie og Jomfru Marias smerter) med sangteknisk innflytelse fra flamenco. *Saeta* fremstår som et særlig intensivt og individuelt uttrykk innenfor folkefromheten som viser seg blant annet i *Semana Santa *(Den stille uke) med dens prosesjoner i Andalusia. Det er da gjerne en enslig sanger eller sangerinne med tilstrekkelig avstand fra hverandre som fremfører dette fra balkonger over tilskuernes rekker langs prosesjonens vei.

*Saeta*en utviklet seg formodentlig til sin moderne form fra slutten av 1700-tallet, med melodiinspirasjon fra de katolske liturgiske psalmodier. Men den er eldre, med både monastiske og jødiske røtter.  

## Litteratur
*Ángel Álvarez Caballero: *El cante flamenco* (Madrid: Alianza Editorial 1994, 1998).
*Andrés Batista: *Maestros y Estilos. Manual Flamenco* (Madrid 1985).
*José Carlos de Luna: *De cante grande y cante chico* (Madrid: Editorial Escelicer [1926] 3d ed. 1942).
*Anselmo González Climent: *Flamencologia* (Madrid: Editorial Escelicer [1955] 1964).
*Félix Grande: *Memoria del Flamenco* (Madrid: Espasa-Calpe 1979), 2 volumes.
*Domingo Manfredi Cano: *Geografia del cante jondo* (Madrid: Editorial Bullón 1963).
*Timothy Mitchell: *Passional Culture. Emotion, Religion, and Society in Southern Spain* (Philadelphia: University of Pennsylvania 1990).
*Stanley Payne: *Spanish Catholicism. An historical overview* (University of Wisconsin 1984).
*Julian Pemartin: *El cante flamenco. Guia alfabetica* (Madrid: Afrodisio Aguado 1966).
*Manuel Ríos Ruiz: *Introducción al Cante Flamenco* (Madrid: Ediciones Istmo 1972).
* Israel J. Katz: «Saeta». I: Ludwig Finscher (utg.): *Die Musik in Geschichte und Gegenwart*. Zweite Ausgabe, Sachteil, Band 8 (Querflöte – Suite). Bärenreiter/Metzler, Kassel u.a. 1998, ISBN 3-7618-1109-8, Sp. 830–831

## Referanser

## Eksterne lenker

*Joana Jiménez -Saeta a la Macarena: Live video, Semana Santa, Sevilla 2009, 4:42.
*Semana Santa Jerez 2009, Saeta a la Buena Muerte: Live Video, Semana Santa, Jerez 2009, 2:17.
*La Saeta del Cristo de los Gitanos, Serrat: recording by Joan Manuel Serrat, Catalán, 2:38.
*La Saeta del Cristo de los Gitanos: recording by Camarón de la Isla (1950-1992), flamenco, 2:56.
Skogsøte

**Skogsøte** (*Gentiana asclepiadea*) er en flerårig urt i søterotfamilien.

Den vokser i tuer og blir 30–100 cm høy. Stenglene er opprette eller buede. Bladene er lansettformede til ovale, spisse og med 3–5 langsgående nerver. Blomstene er blå, eller mer sjeldent hvite, 35–55 mm lange og trompetformede med spisse kronfliker. De sitter to sammen i bladhjørnene. Blomstringstida er juli–oktober.

Skogsøte vokser på fuktige steder i skog, fjellenger og berg, ofte på kalkstein. Arten er vanlig i fjellene i Sør- og Mellom-Europa og Vest-Asia.

Denne planten dyrkes ofte i hager. 

## Litteratur
* 
* 
* 
* 

## Eksterne lenker
*
Bobby Cross

**Robert Joe Cross** (født 1931, død 1989) var en offensive lineman i amerikansk fotball som spilte for Chicago Bears, Los Angeles Rams, San Francisco 49ers og Chicago Cardinals i National Football League (NFL). Han spilte også for Boston Patriots i American Football League og Hamilton Tiger-Cats i Canadian Football League. Han spilte college football på Stephen F. Austin State University.

## Tidlig liv
Cross gikk på Kilgore High School hvor han spilte amerikansk fotball, basketball og drev med friidrett. Han gikk senere på Kilgore Junior College, og fikk deretter et idrettsstipend for å gå på Stephen F. Austin State University hvor han var kampstarter i tre år.

I 1948 endte han på andreplass i kulestøt i Border Olympics, et friidrettsmøte i Laredo hvor lag fra blant annet Southwest Conference deltok.

I 2002 ble han innlemmet i Kilgore College Athletics Hall of Fame.

## Profesjonell karriere
Cross ble valgt av Chicago Bears i niende runde (#104) av NFLs draft i 1952. Selv om han ble utnevnt som startende right tackle valgte han å signere kontrakt med Hamilton Tiger-Cats i Canadian Football League etter en sesong. Han var startende left tackle for Tiger-Cats i 1953, da laget vant ligatittelen.

Den 8. mai , samtidig som han søkte om å komme seg inn i National Football League igjen, byttet Bears rettighetene til ham til Los Angeles Rams mot defensive end Larry Brink. Han var startende left tackle, men ble flyttet til center i NFL Championship Game 1955 for å erstatte Leon McLaughlin, som var syk med kusma. Den. 9. september  ble han byttet til San Francisco 49ers mot et pick i tredje runde (#27, George Strugar).

Etter to sesonger som left tackle for San Francisco ble Cross byttet til Chicago Cardinals mot et draft pick den 31. august . Han spilte to sesonger med dem, og gikk glipp av sin første kamp i ligaen i -sesongen. I NFL Expansion Draft i 1960 ble han plukket opp av Dallas Cowboys. Han ble brukt som både offensive tackle og center under trening, men ble frigitt før sesongstart.

Den 9. november 1960 ble han signert av Boston Patriots i American Football League som en free agent. Han spilte fire kamper i lagets første sesong før han ble frigitt 5. desember.

## Referanser
Tuva B. Larsen

**Tuva Børgedotter Larsen** (født 1991) i Rennebu er en norsk musikalartist, sanger og skuespiller. Hun har siden 2010 bodd og virket i Sverige.

## Biografi
Larsen har utdannelse som skuespiller fra Högskolan för scen och musik ved Göteborgs universitet, 2010–2013. Hun har bl.a. spilt i *[[Sound of Music]]* ved Trøndelag Teater, i ''Håkon og Kark'' (Korsvikaspillet) og på flere oppsetninger ved Malmö Opera, Oscarsteatern og andre scener i Sverige, samt i film og TV.

## Utmerkelser
I 2018 mottok hun Annalisa Ericsons stipend.

## Referanser


## Eksterne lenker
* 
* 
*
Gentiana clusii

***Gentiana clusii*** er en flerårig urt i søterotfamilien. Artsnavnet hedrer botanikeren Carolus Clusius.

Den er 5–15 cm høy med tuet vekst. Den har som regel flere stengler som er opprette fra en grunnstilt bladrosett. Blomstene er trompetformede, 40–60 mm lange og sitter enkeltvis i enden av stengelen. Kronrøret er blått og har ikke sterkt grønne flekker i svelget, noe skiller arten fra den ellers ganske like alpesøte  (*Gentiana acaulis*). En annen forskjell er at begerflikene er trekantede uten innsnevring. Blomstringstida er april–august.

Alpesøte vokser på baserik jord i fjellbeiter og -enger opp til 2800 moh. Den er utbredt i Jurafjellene, Schwarzwald, Alpene, Karpatene, Cevennene og Pyreneene.

Denne planten dyrkes i hager.

## Litteratur
* 
* 
* 
* 

## Eksterne lenker

*
Nokere Koerse 2023

**Nokere Koerse 2023** var et endags sykkelritt i Kuurne i Belgia. Rittet var for mannlige, profesjonelle syklister, og var en del av UCI ProSeries 2023.

Rittet ble vunnet av Tim Merlier.
## Lag

## Resultater

## Startliste

## Referanser


## Eksterne lenker
*
*
Ana-Maria Crnogorčević

**Ana-Maria Crnogorčević** (født 1990) er en sveitsisk fotballspiller som spiller for Seattle Reign FC og det sveitsiske landslaget.

## Referanser


## Eksterne lenker

*
Rasheedat Ajibade

**Rasheedat Busayo Ajibade** (født 8. desember 1999) er en nigeriansk fotballspiller som spiller for Atlético Madrid og det nigerianske landslaget.

## Referanser


## Eksterne lenker

*
Nukleofil

En **nukleofil** (Nu-) er et elektronrikt atom eller molekyl som kan donere elektroner. I organiske reaksjoner er nukleofiler tiltrukket av atomkjernen til elektrofiler.

## Referanser
Gulsøte

**Gulsøte** (*Gentiana lutea*) er en flerårig urt i søterotfamilien.

Den er en kraftig, 50–170 cm høy plante med opprette, ugreinete stengler og ei pælerot som er opptil 60 mm i diameter. Bladene er blågrønne og lansettformede til elliptiske. De nedre har stilk, men de øvre er stengelomfattende med markerte parallelle hovednerver. Blomstene er gule, 18–24 mm lange og sitter i tette kranser i de øvre bladhjørnene. Blomstringstida er juni–august.

Gulsøte vokser i fjellenger, lier, skogkanter og hogstflater, veikanter, silendt mark og bergskrenter opp til 2500 moh. Den er karakteristisk for beitemark i den mellomalpine sonen, og beitedyr rører ikke denne planten. Arten er utbredt i fjellene i Mellom- og Sør-Europa vestover til Portugal, og finnes også i vestlige Anatolia og på Korsika og Sardinia.

Røttene til denne planten brukes brukes i naturmedisin og har drogenavnet *gentianae radix*. Smaken er intenst bitter, og røttene brukes også som smakstilsetting i brennevin. 

## Litteratur
* 
* 
* 
* 
* 

## Eksterne lenker
*
Elektrofil

:*For artikkelen om elektronikkmessen, se [[Elektrofil (messe)]]
En *'elektrofil''' (E+) er et elektronfattig atom som kan akseptere et elektronpar fra en nuklofil.

## Referanser
Strade Bianche 2023

**Strade Bianche 2023** var den 17. utgaven av endagsrittet Strade Bianche i Italia, avholdt 4. mars 2023. Rittet startet og avsluttet i Siena.

Rittet ble vunnet av Thomas Pidcock.
## Lag

## Resultater

## Startliste

## Referanser


## Eksterne lenker
*
*